钦定古今图书集成/理学汇编/学行典/第271卷 > 陈亮
## 钦定古今图书集成/理学汇编/学行典/第271卷 > 陈亮

按《明外史吴海传》：“海同时陈亮，字景明，长乐人。博学，
善诗文。明兴、洪永间，累诏有司征遗佚。或推亮，亮曰：
‘昔唐尧在上，下有箕、颍。吾投迹明时，游戏泉石，于愿
足矣，安敢望仕？作《读陈抟传》诗见志。结草屋沧洲中，
与名士王恭、高棅辈为诗友，日相过从，或往还三山
为九老社，以此自终’。”